**ג,מ, - ידע**

**10 אפריל 2016**

**ב' ניסן תשע"ו**

 **נייד : 050/5459426**

**פקס: 02/6560615**

 **ע"מ: 054851647**

**morgidon@mail.gov.il**

**לכבוד**

**מוזיאון ידידי ציון**

**מר, אילן סקולניק**

**מר, רמי לוי /מנכ"ל קטליסט**

**הנדון: מערכי הנחיה במוזיאון ידידי ציון - ערך קידוש השם- קדושת החיים**

ערכות הדרכה – מוזיאון FOZ

**מערך הנחייה –**

**"קידוש השם - קדושת החיים"**

1. **רקע:**

 "וְלֹא תְחַלְּלוּ אֶת-שֵׁם קָדְשִׁי, **וְנִקְדַּשְׁתִּי בְּתוֹךְ בְּנֵי יִשְׂרָאֵל**: אֲנִי ה', מְקַדִּשְׁכֶם". )[ויקרא כ"ב, לב](https://he.wikisource.org/wiki/%D7%95%D7%99%D7%A7%D7%A8%D7%90_%D7%9B%D7%91_%D7%9C%D7%91))

**קידוש השם** היא [מצוות עשה](https://he.wikipedia.org/wiki/%D7%9E%D7%A6%D7%95%D7%95%D7%AA_%D7%A2%D7%A9%D7%94). הפרט העיקרי במצווה הוא חובת **מסירות נפש** במקרים בהם יש דין של [יהרג ובל יעבור](https://he.wikipedia.org/wiki/%D7%99%D7%94%D7%A8%D7%92_%D7%95%D7%90%D7%9C_%D7%99%D7%A2%D7%91%D7%95%D7%A8), בקיום המצווה.

ב[יהדות](https://he.wikipedia.org/wiki/%D7%99%D7%94%D7%93%D7%95%D7%AA),  **ערך מסירות נפש** היא הנכונות להקרבת החיים למען קיום [מצוות](https://he.wikipedia.org/wiki/%D7%9E%D7%A6%D7%95%D7%95%D7%AA) ה[תורה](https://he.wikipedia.org/wiki/%D7%AA%D7%95%D7%A8%D7%94), הקרבת החיים באופן שכזה מהווה קיום מצוות [**קידוש השם**](https://he.wikipedia.org/wiki/%D7%A7%D7%99%D7%93%D7%95%D7%A9_%D7%94%D7%A9%D7%9D) ומכונה **מוות על קידוש השם**.

אמנם, היהדות היא דת מקדשת חיים, וה[הלכה](https://he.wikipedia.org/wiki/%D7%94%D7%9C%D7%9B%D7%94) מתירה ואף מחייבת כל יהודי להפר את המצוות, אם עליו לעשות זאת על מנת להציל את חייו. אף-על-פי-כן, ישנם שלושה איסורים אשר אותם חייב, על פי הדת, כל יהודי לקיים, גם במחיר הקרבת החיים. אלו הם איסורי [ייהרג ואל יעבור](https://he.wikipedia.org/wiki/%D7%99%D7%99%D7%94%D7%A8%D7%92_%D7%95%D7%90%D7%9C_%D7%99%D7%A2%D7%91%D7%95%D7%A8)**:**[**עבודה זרה**](https://he.wikipedia.org/wiki/%D7%A2%D7%91%D7%95%D7%93%D7%94_%D7%96%D7%A8%D7%94)**,**[**גילוי עריות**](https://he.wikipedia.org/wiki/%D7%90%D7%99%D7%A1%D7%95%D7%A8_%D7%A2%D7%A8%D7%99%D7%95%D7%AA)**ו**[**שפיכות דמים**](https://he.wikipedia.org/wiki/%D7%A9%D7%A4%D7%99%D7%9B%D7%95%D7%AA_%D7%93%D7%9E%D7%99%D7%9D)**;**

מאידך , הפסוק הפותח את ההנחיה, ולא תחללו את שם קדשי, הוביל לאיסור חילול השם, כלומר

**חילול השם** הוא מצב שבו מחולל **שמו של ה**[**אלוהים**](https://he.wikipedia.org/wiki/%D7%90%D7%9C%D7%95%D7%94%D7%99%D7%9D_%28%D7%99%D7%94%D7%93%D7%95%D7%AA%29) עקב מצבם או מעשיהם של מאמיניו. במסורת היהודית נחשב הדבר ל[עבירה](https://he.wikipedia.org/wiki/%D7%A2%D7%91%D7%99%D7%A8%D7%94) חמורה במיוחד. חילול השם הוא ההיפוך ממצוות קידוש השם.

נושא קידוש ה' והדרכים לקדש את שמו נדון הרבה ביחס לשואה. יש שני מצבים הלכתיים קיצוניים המנוגדים זה מזה במסקנתם ובדרישתם מן האדם: 'פיקוח נפש' ו'שעת השמד'. מצב של 'פיקוח נפש' דוחה את כל המצוות (מלבד שלוש עבֵרות: עבודה זרה, גילוי עריות ושפיכות דמים), ובו צו השעה הוא שמירת החיים על פי הוראת התורה – "וחי בהם", וחז"ל דרשו: "ולא שימות בהם" יומא   פה ע"ב.

עם בשורת הציונות במאה ה- תשע עשרה, הובילו חלוצים את הסיסמא **" טוב למות בעד ארצנו"**, אם כן, מהי מסירות הנפש בעידן מולדת וריבונות יהודית בארץ ישראל ? באילו מצבים אנו מחויבים לחרף את הנפש ? , ,,,

מערך הנחיה זה יעסוק בסוגיית הקדושה בכלל ועל **קדושת החיים** בפרט.

1. **מטרות מערך ההנחיה :**
* **בחינת מושג " קידוש השם" כפי שמשתקף בטקסטים יהודיים.**
* **דיון בשאלות הנוגעות ב" קידוש השם" הנובעות מתוך הטקסטים.**
* **עירור המחשבה והמודעות למושג " קידוש השם" ו " קדושת החיים" מתוך הכוונה למצבים יומיומיים של משתתפי הסדנא.**
* **בירור המתח בין "טוב למות בעד ארצנו" לבין "טוב לחיות בעד ארצנו".**
1. **קידוש השם- ערך, מעשה ומשמעות:**

***"כל מעשה שאדם עושה... דיבורו בנחת עם הבריות ודעתו מעורבת עמהם ומקבלם בסבר פנים יפות, הרי זה מקדש השם..."***

***( הרמב"ם , מגדולי הפוסקים ביהדות, ומחשובי הפילוסופים בימי הביניים****)*

**הסבר-**

קידוש השם ביהדות הוא מושג רחב שבו על היהודי לפרסם ברבים את שם ה' ואת האמונה בו ובמעשיו, **מהתנהגות שהינה מופת ודוגמה לסביבה ועד הקרבה עצמית** למען האמונה.

במשך הזמן התייחד המושג **למשמעות המקובלת בימינו של "הקרבה"** עד מוות למען האמונה בה'. הביטוי: "**המקדשים את השם"** במשמעות של מוות למען האמונה, מופיע לראשונה בתקופת החשמונאים ונחשב לאחד מסמליו וערכיו של חג החנוכה:

******

***"זאת ספרי התורה אשר מצאו (פקידי המלך) קרעו ושרפו באש, וכל איש אשר ימצא בידו ספר הברית וכל איש אשר יחפוץ בתורה, פקודת המלך להמיתו. ולפי פקודת המלך המיתו את הנשים אשר מלו את בניהן... ורבים מישראל התאמצו והתחזקו ולא אכלו דבר טמא ויבחרו למות מהטמא במאכלים ומחלל ברית הקודש, וימותו."***

***(ספר מקבים א' פרק א')***

במיוחד זכור נושא קידוש השם מתקופה זו בעקבות סיפור המופיע בספר מכבים ב' על האם ושבעת בניה, אשר סירבו להיענות למצוותו של המלך לעבוד לאלוהי ניכר.

במהלך הדורות נקשר **מושג קידוש השם למעשי הגבורה** **של קהילות ישראל בגולה ממסעי הצלב ועד תקופת השואה, אשר הקריבו את עצמם על אמונתם**.

במדינת ישראל הורחב המושג מעבר לאמונה באל בלבד והוא מוכלל גם על האדם הנכון להגשים את ערכיו למרות הקשיים המוצבים בפניו.

1. **דיון - על האם טוב למות בעד ארצנו או ?**

***"האדם כיצור בעל כוח מוסרי, העומד בפני ברירה ובחירה של***

***ערכים המנחים את התנהגותו, המנסה לממש בחייו ובמותו ערך נעלה מפרטיותו..***

***מי שמאמין בערכים מסוימים - חי את יחסיות חייו בתודעתו.***

 ***הוא יודע כי מה שמעניק לחייו משמעות וערך,***

***מה שעושה אותו לאדם במלוא המובן -***

 ***מקורו אינו בעצמו בלבד אלא בערך כללי - מתגשם בעצמותו שלו...***

 ***אולם יש מצבי גבול שאליהם נקלע האדם***

***והמעמידים אותו בפני ההכרעה בדרך של כפייה :***

 ***להתכחש למה שמעניק לחייו ערך, או למות***

***ועל ידי כך להעניק ולהודות בערך הנעלה על חייו שלו..."***

 ***( אהוד לוז, שדמות כ"ח, 1968)***

***"קידוש השם, כך אני מבין, הוא כאשר אדם מוסר את נפשו על משהו שהוא יקר לו יותר מאשר הוא לעצמו. אני חושב שקידוש השם יש לא רק לאנשים דתיים: כל בתי הקברות במאה השנים של ציונות הם קידוש השם של ההורים שקברו בנים, מפני שהבן הצעיר מסר את נפשו על משהו שהיה לו יותר יקר מאשר הוא לעצמו..." (אירה בן גוריון, מייסד מכון החגים בקיבוץ בית השיטה. תימלול תוך סרט הטלוויזיה "ונתנה תוקף" בבימויו של יהודה יניב)***

גם השבעה של החייל המתגייס לצה"ל מדברת על ההיענות לקריאתה של המדינה, ומעבר לאני הפרטי של החייל הנשבע:

***שבועת החייל / חיילת:***

***"הנני נשבע(ת) ומתחייב(ת) לשמור אמונים למדינת ישראל... להקדיש את כל כוחותי ואף להקריב את חיי למען המולדת ולחירות ישראל."***

**"*שאיפתו של האדם לפשר היא כוח ראשוני.. פשר זה הוא ייחודי וסגולי בכך שרק הוא עצמו חייב ויכול למלאו... יש בכוחו של האדם לחיות ואף למות למען האידיאלים והערכים שלו... הקיום האנושי הוא, ביסודו של דבר, חריגה מעצמו ולא הגשמת עצמו..."( "האדם מחפש משמעות"/ויקטור פרנקל' ממייסדי גישת האקזיסטנציאליזם בפסיכותרפיה .הוצאת דביר,1970)***

**החיילים הצעירים שמתו/ מאת: ארציבלד מקליש**

 החיילים הצעירים שמתו לא ידברו,
ובכל זאת ישמע קולם
בחלל הבתים שהדמימו:
יש להם דומיה, המדברת בעדם בלילות,
ובהכות האורלוגין.

הם אומרים:
צעירים היינו ומתנו -
זיכרונו!

הם אומרים:
עשינו ככל אשר יכולנו,
אך אם לא יושלם המעשה
והיה כלא עשינו.

הם אומרים:
מיתותינו לא שלנו הן,
כי אם שלכם,
ואשר תעשו מהן -
רק הוא יהיה משמען.

1. **לדיון:**
* ***מהי קדושה ? מהו התהליך - ב התפתחות המושג "קדושה"?***

 ***בתחילה היה האל קדוש- "עשו לי מקדש ושכנתי בו כי אני קדוש".***

 ***לאחר מיכן האדם התקדש- ,אתם קדושים כי אני קדוש "***

 ***והמשכו בחפצים ,אבנים, מקומות,, קדושים,," האגן הקדוש"***

* ***מהי החשיבות של הערכים ועד כמה הם מנחים אותנו בחיי היום יום שלנו?***
* ***עבור מה אני מוכן להקריב?***
* ***מה בין "קידוש השם" ל" וחי בהם, ולא שימות בהם"? האם ניתן לומר שלמרות הכול החיים הם הערך החשוב והיקר ביותר?***
1. **קדושת החיים:**

קדושת החיים פירושו שמירה על ערך של חיי אדם הכולל שמירה על הנפש ואי כניסה למצבי סכנה. כמו כן, שניהול החיים היומיומיים צריך להיעשות בקדושה ע"פ התורה.

"לפיכך נברא אדם יחידי בעולם, ללמד שכל המאבד נפש אחת, מעלים עליו כאילו איבד עולם מלא; וכל המקיים נפש אחת, מעלים עליו כאילו קיים עולם מלא".

)[משנה](https://he.wikipedia.org/wiki/%D7%9E%D7%A9%D7%A0%D7%94), [מסכת סנהדרין](https://he.wikipedia.org/wiki/%D7%9E%D7%A1%D7%9B%D7%AA_%D7%A1%D7%A0%D7%94%D7%93%D7%A8%D7%99%D7%9F) ד, ה**)**

1. **לסיכום :**

**קידוש השם, וקדושת החיים, כפי שהוא מופיע בטקסטים שהצגנו, הינו שם כולל לנכונות של האדם להתעלות מעבר לעצמיותו, למען ערכים בהם הוא מאמין, ונראה כי גם בימינו במדינת ישראל ניתן לומר שהמניע של רבים מאיתנו הוא הערכים בהם אנו מאמינים.**

1. **מודל העברת ההנחיה:**
* **משך הזמן להרצאה ודיון - שעה וחצי .**
* **מיקוד ההרצאה - קידוש השם במשמעות הערך הנני של הקרבה אישית.**
* **משך הזמן לדיון הרצאה וסיור שטח - 4 שעות.**
* **מודל התוכן יועבר בצירוף לסיור במוזיאון ואופציה לסיור שטח.**
* **מקומות מתאימים לסיורי שטח - מרכז בגין / מלון קינג דיויד ותיאור הפיצוץ במלון כולל שאלות מוסר ומנהיגות .**
* **סיור חומות ירושלים והקרב במלחמת העצמאות ברובע היהודי**

 **בברכה**

**ג - מ ידע**

**נצ"מ (דימ') גדעון מור**